Diari Oficial de la Generalitat Valenciana


Sumari del DOGV 8536, del 26-04-2019 (2019/4263)

Extracte de la Resolució de 17 d'abril de 2019, de la Direcció General de Formació Professional i Ensenyaments de Règim Especial, per la qual es convoquen les subvencions per als programes formatius de qualificació bàsica de la Comunitat Valenciana per al curs 2019/2020.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8536

Data del DOGV
:   26-04-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/4263


Data del document
:   17-04-2019

Organisme emissor
:   Conselleria d'Educació, Investigació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

Extracte de la Resolució de 17 d'abril de 2019, de la Direcció General de Formació Professional i Ensenyaments de Règim Especial, per la qual es convoquen les subvencions per als programes formatius de qualificació bàsica de la Comunitat Valenciana per al curs 2019/2020. [2019/4263]  
BDNS (identif.): 451561.  
De conformitat amb el que preveuen els articles 17.3 i 20.8 de la Llei 38/2003, de 17 de novembre, general de subvencions, es publica l'extracte de la convocatòria el text complet dels quals pot consultar-se en la Base de Dades Nacionals de Subvencions:   
http/www.pap.minhap.gob.es/bdnstrans  
  
Primer: Beneficiaris  
Podran ser beneficiaris (art. 3 de l'Ordre 41/2016, de 29, de juliol,de la Conselleria d'Educació, Investigació, Cultura i Esport, per la qual s'aproven les bases reguladores de la concessió de les subvencions per als programes formatius de qualificació bàsica de la Comunitat Valenciana, publicada en el Diari Oficial de la Generalitat Valenciana número 7842 de 02.08.2016) els ens territorials (municipis i províncies), les mancomunitats i institucions sense ànim de lucre, que reunisquen els requisits establits en l'art. 4 de l'Ordre.  
  
Segon: Objecte i àmbit d'aplicació  
La resolució té per objecte la concessió de subvencions als beneficiaris per a la realització de programes formatius de qualificació bàsica ordinaris i programes formatius de qualificació bàsica adaptats a persones amb necessitats educatives especials permanents per al curs 2019/20.  
  
Tercer: Bases Reguladores  
Es troben arreplegues en l'Ordre 41/2016, de 29 de juliol, de la Conselleria d'Educació, Investigació, Cultura i Esport, per la qual s'aproven les bases reguladores de la concessió de les subvencions per als programes formatius de qualificació bàsica de la Comunitat Valenciana.  
  
Quart: Quantia  
Les subvencions que es convoquen tenen caràcter plurianual, atès que la seua realització comprèn dos exercicis pressupostaris.  
Les ajudes convocades es financen amb càrrec a l'aplicació pressupostària 84.91.55.311.34.0, línia de subvenció S7875 amb les següents anualitats i imports màxims:  
Anualitat 2019: 860.000 euros  
Anualitat 2020: 2.590.000 euros  
L'import màxim corresponent a l'anualitat 2020 quedarà condicionat a l'existència de crèdit adequat i suficient en la corresponent llei de pressupostos de la Generalitat per a l'esmentat exercici.  
  
Quint: Termini de presentació de sol·licituds  
Les sol·licituds s'han de realitzar exclusivament per mitjans electrònics en la plataforma de tramitació de la GVA. Per a realitzar la tramitació electrònica l'entitat sol·licitant pot fer servir qualsevol dels certificats admesos per la seu electrònica de la Generalitat. El termini de tramitació i presentació de les sol·licituds serà de 15 dies hàbils des de l'endemà de la publicació d'aquesta Resolució en el Diari Oficial de la Generalitat Valenciana.  
  
València, 17 d'abril de 2019.- La directora general de Formació Professional i Ensenyaments de Règim Especial: Marina Sánchez Costas.